«Վանաձոր-Արմենիա» առողջարանի այգին հայտնի է եղել դեռ Խորհրդային միության տարիներից՝ ոչ պակաս, քան առողջարանը: Աշունն այն արդեն ներկել է իր ուզած գույներով, նաև «վտարել» է բոլորին: Առողջարանը բաց է միայն ապրիլից հոկտեմբեր: Այս ահռելի տարածքում միայն տնօրենին հանդիպեցի՝ Սարգիս Ամիրյանին: Նա էլ առողջարանի գովքն արեց. Հայաստանում այն միակն է, որտեղ կոմպլեքս բուժում է իրականացվում՝ տորֆով և հանքային ջրերով: